Page:Four funny tales.pdf/17

 Now lend your lugs, ye benders fine, Wha ken the benefit of wine; And you wha laughing, ſcud brown ale Leave jinks a wet, and hear a tale.

N honeſt miller winn'd in Fife, That had a young and wanton wife, Wha ſometimes thol'd the pariſh prieſt To mak' her man a twa horn'd beaſt: He paid right mony viſits till her, And to keep in with Hab the miller, He endeavour'd aft to mak' him happy, Where'er he kend the ale was nappy. Sic condeſcenſion in a paſtor, Knit Halbert's love to him the faſter; And by his converſe, troth 'tis true, Hab learn'd to preach when he was fou. Thus all the three were wonder pleas'd, The wife well fer v'd, the man well eas'd. This ground his corns, and that did cheriſh Himſelf with dining round the pariſh. Beſs, the good wife, thought it nae ſkaith, Since ſhe was fit, to ſerve them baith.

When equal is the night and day, And Ceres gives the ſchools the play, A youth ſprung frae a gentler pater, Bred at Saint Andrew's alma mater, Ae day gawn hameward, it fell late, And him benighted by the gate: To lye without, pit-mark did ſhore him,